Mi fran tislit ad εegnen tameγra, s yin akin imawlan n uqcic ad ruḥen γer wexxam n teqcict ad asen-awin aqentar n uwren i leftil n seksu wagi d ansay ger wansayen n temnadt n At telḥa d temnaḍt n At εli,… Ma yella d tamenadt n εin-Zawya yal tawacult neγ axxam i yiman-is. Mi d-yewwed uwren si tissirt, lalt n tmaγra ad tenced tigiratin-is ad fetlent seksu acku axxam n yisli neγ n teslit wehd-s ur zmiren ara ad fetlent ayen ara ččen imaεrad daγen i waken ad γiwlent di leftil neγ akken ur tḥusunt ara i leεtab.